open-index/open-wikipedia-markdown huggingface dataset:
Тануше

**Тануше** — село во Општина Маврово и Ростуше, западна Македонија.

## Географија и местоположба
Селото е сместено во областа Горна Река, под планината Кораб. Атарот зафќа  и се протега сè до врвот на планината. Целата западна страна на атарот се граничи со Албанија.

Западно од селото, во повисоките делови на атарот, течат Бабин Поток (Прои и Бабес) и Изворски Поток, кои потоа се спојуваат, образувајќи ја Рибничка Река. Таа во свијок го заобиколува селото од север и исток, и продолжува на југоисток крај селата Грекање и Рибница.

## Историја
Сите села во Горна Река порано биле македонски. Во XIX век, Тануше како и останатите села во областа биле во процес на албанизација. Во XIX век Тануше било албанско село во Реканската каза на Отоманското Царство. Во „Етнографија на вилаетите Адријанопол, Монастир и Салоника“ се вели дека во 1873 г. *Тапушани* (Tapouchani) е село со 50 домаќинства сочинети од 126 жители; од нив 51 биле Албанци муслимани и 75 Албанци православни.

Според статистиката на Васил К’нчов („Македонија. Етнографија и статистика“) во 1900 г. *Танушане* веќе било наполно муслиманско село и имало 350 жители Арнаути. Се поставува прашањето колкав дел од нив биле вистински Албанци доселени од Албанија, а колку биле албанизирани (или неалбанизирани) Македонци.

## Стопанство
Тануше има сточарско-шумарско стопанство. Според податок од 1998 г. атарот опфаќа 1.204&nbsp;ха пасишта, 402&nbsp;ха шуми и само 51&nbsp;ха обработливо земјиште.

## Население
На Етнографската карта на Битолскиот Вилает од 1901 г. *Танушани* се води како чисто албанско село во Реканската каза на Дебарскиот санџак со 80 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 150 Албанци и 50 Македонци.

Населението на Тануше опаднало во првиот период на XX век, но по Втората светска војна тоа почнало да се опоравува. Селото се зголемувало во текот на наредните децении за да опадне на само 89 жители во првата половина на 1990-тите, а потоа да се намали за 5,5 пати во наредните години. Интересно е да се забележи дека во 1953 г. се заведени 17 лица кои се изјасниле како Македонци, што значи дека сè уште имало жители со македонска свест.

Според пописот на населението на Македонија од 2002 година, селото има 16 жители, сите Албанци.

Според последниот попис од 2021 година, во селото живееле 2 жители, сите Албанци.

## Општествени установи
* Танушка џамија
* Основно училиште

## Личности
* Малиќ Тануша — просветен деец
* Џезаир Реџепи (р. 1983) — вајар
## Галерија

File:Тануше 02.jpg|Поглед на Тануше
File:Ribnica-i-Tanushe-Korabska-Vrata-MK.JPG|Тануше и Рибница на планината Кораб
File:Тануше 03.jpg|Поглед на Тануше


## Наводи

## Надворешни врски


Категорија:Села во Македонија
Категорија:Мавровско-ростушки села
Категорија:Села во Општина Маврово и Ростуше
Вир

[thumb|mini|right|Вир под водопадот [Капејнци на реката Драгор кај Дихово]]
**Вир** — хидролошки поим, хидроним кој означува длабоко место во река каде што слабо истекува водата и прави вртежи, витли. Исто така може да означува и вдлабнатина, корито каде што се собира вода, со речиси слично значење како и бара или локва.

Доста е раширен во топонимијата во Македонија и словенските земји, па така Вир може да се однесува и на:

*Вир — село во областа Порече, Општина Македонски Брод
*Вирче — село во областа Пијанец, Општина Делчево
*Вирово — село во областа Железник, Општина Демир Хисар
*Вировитица — град во Хрватска

## Поврзано
* Бара
* Локва

## Наводи


Категорија:Водни површини
Категорија:Природни непогоди
Старо Село (Порече)

**Старо Село** — село во Општина Македонски Брод, во областа Порече, во околината на градот Македонски Брод. Денес нема жители.

## Географија и местоположба
Селото се наоѓа во областа Долно Порече, во западното подножје на планината Даутица. Оддалечено е 23,5 километри од градот Македонски Брод.

## Историја

## Стопанство

## Население

Во пописните години 1953 и 1961 година, бројот на населението е вклучено во вкупното население на селото Долни Манастирец.

Според последниот попис од 2021 година, во селото немало жители.

## Општествени установи

## Самоуправа и политика

### Избирачко место

Селото е опфатено во склоп на избирачкото место бр. 0244 според Државната изборна комисија, кое ги опфаќа селата Долни Манастирец и Старо Село, кое е сместено во Селскиот дом во Долни Манастирец.

На локалните избори во 2017 година, на ова избирачко место биле запишани вкупно 102 гласачи. На претседателските избори во 2019 година, на ова избирачко место биле запишани вкупно 99 гласачи.

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Села во Македонија
Категорија:Поречки села
Категорија:Села во Општина Македонски Брод

Категорија:Раселени села во Македонија
Папрадиште (Кичевско)

**Папрадиште** — село во Општина Кичево, во околината на градот Кичево.

## Географија и местоположба
Селото Папрадиште се наоѓа во областа Горно Кичево, на западните падини на Добра Вода, оддалечено 20 километри северно од Кичево.

## Историја

Селото се споменува во турските пописни дефтери од 1467/68 година, како дел од Кичевската нахија (Nahiye-I Kirçova) и имало 7 семејства и 1 неженет, сите христијани.

Според податоците од 1873 година, селото имало 100 домаќинства со 290 жители муслимани.

Според статистиката на Васил К’нчов („Македонија, Етнографија и статистика“) од 1900 година, во Папрадиште живееле 220 жители, сите Албанци.

## Население

Според германска карта издадена во 1941 година, а заснована на пописот на Кралство Југославија во 1931 година, селото имало 200 Албанци.

Според пописот од 2002 година, во селото Папрадиште живеат 75 жители, од кои 74 Албанци и 1 останат.

Според последниот попис од 2021 година, во селото живееле 8 жители, сите Албанци.

### Родови

Папрадиште е албанско село.

Според истражувањата на Јован Трифуноски во периодот 1961-1965.

Родови во селото се: *Џине* (12 к.) најстариот род во селото. Нивниот предок се доселил пред околу 140 години од областа Матија во Северна Албанија. *Калешовци* (20 к.), се доселиле по родот *Џине*. И нивното потекло е од Мат во Албанија. Предокот Лиман Калеши се доселил пред околу 135 години. Се знае следното родословие: Сулејман (55 години) - Вели - Реџеп - Суљо - Реџо - Лиман. Имаат истоимени роднини во соседните села Туин, Србица и Ќафа. *Манцуке* (2 к.), се доселиле по родот Калешовци. Потеклото им е исто. *Хаздуке* (3 к.), најмладиот селски род. Се доселиле од соседното село Ќафа. Подалечното потекло им е исто како и на другите родови.

## Самоуправа и политика

### Избирачко место

Во селото постои избирачкото место бр. 800 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 104 гласачи.

## Поврзано
* Кичевско Поле
* Општина Осломеј
* Кичево

## Наводи

## Надворешни врски
* [Сателитска снимка на Папрадиште](https://maps.google.com/maps?q=%D0%9F%D0%B0%D0%BF%D1%80%D0%B0%D0%B4%D0%B8%D1%88%D1%82%D0%B5,+%D0%9E%D1%81%D0%BB%D0%BE%D0%BC%D0%B5%D1%98,+%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0&hl=mk&ie=UTF8&ll=41.648104,21.026856&spn=0.004353,0.010568&sll=41.576344,20.999004&sspn=0.004358,0.010568&t=h&hnear=Papradishte,+Macedonia+(FYROM)&z=17) на Карти на Гугл

Категорија:Села во Македонија
Категорија:Кичевски села
Категорија:Села во Општина Кичево
Велесело

**Велесело** — село во Општина Новаци, во околината на градот Битола.

## Географија и местоположба
Селото е сместено во подножјето на Селечка Планина, југоисточно од Битола.
## Историја
Во XIX век селото било дел од Битолската каза на Отоманското Царство.

Вкупно 2 жители на оваа населба се заведени како жртви во Втората светска војна.

## Стопанство

## Население

Според статистиката на Васил К’нчов („Македонија, Етнографија и статистика“) од 1900 година, во Велесело живееле 110 жители, сите Македонци. Според егзархискиот секретар Димитар Мишев („La Macédoine et sa Population Chrétienne“), во 1905 година во Велесело имало 128 Македонци, под врховенството на Бугарската егзархија.

На Етнографската карта на Битолскиот Вилает од 1901 г. *Веле Село* се води како чисто македонско село во Битолската каза на Битолскиот санџак со 18 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 100 Македонци.

Велесело, поради иселувањето на населението, преминало од средно во мало село. Така, во 1961 година броело 131 жител, а во 1994 година 8 жители, Македонци.

Според пописот од 2002, селото брои само 4 жители, сите Македонци.

Според последниот попис од 2021 година, во селото живееле 2 жители, сите Македонци.

### Родови

Велесело е македонско село.

Според истражувањата од 1953 година, родови во селото:

* **Староседелци:** *Караџовци (4 к.), Амбаровци (1 к.), Велковци (1 к.) и Дултевци (1 к.)*
* **Доселеници:** *Ќутевци (2 к.)* потекнуваат од домазет, кој се доселил од селото Тепавци во XIX век. Таму имаат роднини, подалечно потекло од некое село во околината на Корча во Албанија; *Кочовци (2 к.) и Петковци (2 к.)* родовите ги основале доселеници од селото Тепавци, и нивното подалечно потекло е од околината на Корча во Албанија; *Рибицовци (1 к.)* доселени се од селото Полог.

## Општествени установи

## Самоуправа и политика

### Избирачко место

Селото е опфатено во избирачкото место бр. 172 според Државната изборна комисија, сместени во просториите на основното училиште на селото Брод.

На претседателските избори во 2019 година, на ова избирачко место биле запишани вкупно 62 гласачи.

## Културни и природни знаменитости

;Цркви
* Црква „Успение на Пресвета Богородица“ — главна селска црква

## Редовни настани

## Личности

## Култура и спорт

## Иселеништво
Родовите *Мојановци и Враговци* се иселиле во селото Брод. *Даскале* се иселиле во Бач. *Стојковци и Беџовци* се иселиле во Долно Егри. *Димуловци* во Средно Егри. *Трајковци* во Орехово.

## Наводи

## Надворешни врски

Категорија:Села во Македонија
Категорија:Битолски села
Категорија:Села во Општина Новаци
Ивени

**Ивени** — село во Општина Новаци, во околината на градот Битола.

## Географија и местоположба
Селото е сместено на источните падини на Селечка Планина, источно од Битола, во областа Мариово.
## Историја
мини|лево|Прва светска војна: враќање на бегалци во разрушеното село Ивени.
Во XIX век селото било дел од Прилепската каза на Отоманското Царство.

Само 1 жител на оваа населба е заведен како жртва во Втората светска војна.

## Стопанство

## Население

Според статистиката на Васил К’нчов („Македонија, Етнографија и статистика“) од 1900 година, во Ивени живееле 160 жители, сите Македонци. Според егзархискиот секретар Димитар Мишев („La Macédoine et sa Population Chrétienne“), во 1905 година во Ивени имало 144 Македонци, под врховенството на Бугарската егзархија.

На Етнографската карта на Битолскиот Вилает од 1901 г. Ивени се води како чисто македонско село во Прилепската каза на Битолскиот санџак со 18 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 200 Македонци.

Според пописот од 2002 година, селото брои 5 жители, сите Македонци.

Според последниот попис од 2021 година, во селото немало жители.

## Општествени установи

## Самоуправа и политика

### Избирачко место

Селото е опфатено во избирачкото место бр. 180 според Државната изборна комисија, сместени во просториите на основното училиште на селото Рапеш. Во изборното се опфатени населените места: Ивени, Брник и Рапеш.

На претседателските избори во 2019 година, на ова избирачко место биле запишани вкупно 62 гласачи.

## Културни и природни знаменитости

;Цркви
* Црква „Св. Петка“ — главна селска црква; и
* Црква „Вознесение Христово“ — гробишна црква.

## Редовни настани

Петар Сугарев (?-?) роден во с.&nbsp;Ивени. Бил деец на ВМОРО, а по 1904 г. станал гркомански деец на грчката вооружена пропаганда. Со својата чета го напаѓа с.&nbsp;Брник каде го убива семејството на војводата Трајко Крало.

## Култура и спорт

## Личности

* Јанко Колевски — партизан

## Иселеништво

## Наводи

## Надворешни врски

* Село Ивени, Мариово 

Категорија:Села во Македонија
Категорија:Битолски села
Категорија:Села во Општина Новаци

Категорија:Раселени села во Македонија
Петалино

**Петалино** — напуштено село во Општина Новаци, во областа Мариово, во околината на градот Битола.

## Географија и местоположба

Селото е сместено во битолскиот дел на Мариово, оддалечено 47 километри источно од Битола и 32 километри југоисточно од општинскиот центар Новаци.

## Историја

Демографски статистики за селото Петалино:

## Стопанство
## Население

Според секретарот на Бугарската егзархија Димитар Мишев („La Macédoine et sa Population Chrétienne“), во 1905 година во Петалино имало 48 Македонци, патријаршисти.

Според германска карта издадена во 1941 година, а заснована на пописот на Кралството Југославија од 1931 година, селото имало од 10 до 25 Македонци.

Податоците за Петалино, согласно важечките територијални организации за време на пописите од 1948, 1953, 1961, 1971, 1981, 1991 и 1994 година, се вклучени во податоците за селото Груништа.

Селото е целосно раселено, така што според пописот од 2002 година во селото не биле забележани жители. Истото било потврдено и на пописот од 2021 година.

## Општествени установи

## Самоуправа и политика

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

* Село Петалино, Мариово 

Категорија:Села во Македонија
Категорија:Битолски села
Категорија:Села во Општина Новаци

Категорија:Раселени села во Македонија
Ново Село (Битолско)

**Ново Село** — село во Општина Новаци, во околината на градот Битола.

## Географија и местоположба
Селото е сместено во источниот дел на Пелагонија, источно од Битола помеѓу селата Рибарци и Гнеотино.

## Историја
Селото било оформено 1948 г. од македонските бегалци од Егејска Македонија. Не опстојало долго поради тешките услови за живеење. Селото се споменува во документи во време на Османлиското Царство: „Каранфил Мавро од Тепавци. Војвода на селска чета за време на Илинденското востание.“ Го нападнале черкеското село Ново Село (помеѓу селата Рибарци и Гнеотино).

Само 1 жител на оваа населба е заведен како жртва во Втората светска војна.

## Стопанство

## Население

Селото е целосно раселено по 1961 година, кога броело 12 жители, сите Македонци.

Според пописот од 2002 година во селото не се забележани жители. Истото било потврдено и на пописот од 2021 година.

## Општествени установи

## Самоуправа и политика

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Села во Македонија
Категорија:Битолски села
Категорија:Села во Општина Новаци

Категорија:Раселени села во Македонија
Летевци

**Летевци** — село во Општина Петровец, во областа Блатија, во околината на градот Скопје.

## Географија и местоположба
Селото се наоѓа во областа Блатија, на левиот брег на реката Пчиња, оддалечено 35 километри јужно од Скопје и 20 километри јужно од општинскиот центар Петровец.

## Историја
Во  век, селото е дел од нахијата *Чаирско Поле* (Блатија) во Скопската каза во Отоманското Царство.

## Стопанство
Населението, повратниците и повремените жители најмногу се занимаваат со сточарство, со одгледување на говеда - крави од видот ридска буша и кози, за што постојат многу поволни услови од бројните ливади и нискостеблеста шума, како и посеви со јачмен.

## Население

Селото се споменува во турските пописни дефтери од 1467/68 година, како дел од Скопскиот Вилает и имало 28 христијански семејства.

Според опширните османлиски дефтери за населението на Скопската Каза од 1832/33 година, селото е заведено под името *Летефче* и било христијанско, каде имало 15 христијански домаќинства. На овој попис биле забележани 55 мажи христијани, со 4 новороденчиња. Се проценува дека селото во тој период имало 118 жители.

Стефан Верковиќ во 1857 го бележи со 94 жители.

Според статистиката на Васил К’нчов („Македонија, Етнографија и статистика“) од 1900 година, во Летевци живееле 150 жители, сите Македонци.

Според германска карта издадена во 1941 година, а заснована на пописот на Кралството Југославија во 1931 година, селото имало 150 Македонци.

Од Летевци се иселил значителен број од населението и тоа преминало од средно во мало село, населено со македонско население. Така, селото во 1961 година имало 102 жители, а во 1994 година бројот се намалил на само 8 жители.

Според пописот од 2002 година, во селото Летевци живееле само 6 жители, сите Македонци.

Според последниот попис од 2021 година, во селото живееле 4 жители, од кои 3 Македонци и 1 лице без податоци.

### Родови

Летевци е македонско село.

Селото Летевци во целост е населено со македонски православни христијански родови. Најголем дел од населението потекнува од староседелски родови кои се преселиле од пределот Старо Село и го основале Летевци, а тоа се родовите: *Трајановци* и *Димовски* кои слават Воведение на Пресвета Богородица, *Дуковци* и *Ивковци* кои слават Св. Архангел, *Миајлевци* со старо презиме Ристевци, *Митковци*, *Куртовци* и *Јанковци* кои слават Свети Никола.. Доселенички род се *Спасовски* кои слават Св. Архангел, а се доселиле од околината на Кратово кои по Првата светска војна најпрвин се доселиле во велешкото село Иванковци, а во 1949 година се доселиле во Летевци.

## Општествени установи
* Црква „Св. Спас“ - Летевци
## Самоуправа и политика

## Културни и природни знаменитости
* Маркови Кули - тврдина-гранична стража 1,2&nbsp;км јужно од селото.
## Редовни настани

## Личности
Личности родени во Летевци:

* Петре Трајковски (1921-1945) — македонски партизан, револуционер, борец за слобода на Македонија и учесник во НОВ

## Култура и спорт

## Иселеништво

## Наводи

## Надворешни врски
Средно Коњари

**Средно Коњари** — село во Општина Петровец, во областа Блатија, во околината на град Скопје.

## Географија и местоположба
Селото се наоѓа во областа Блатија, на левиот брег на реката Пчиња, на околу петнаесет километри југоисточно од општинскиот центар Петровец и на 30 километри југоисточно од градот Скопје.

## Историја
Подрачјето на селото е населено уште од римско време, за што сведочи наоѓалиштето Пржали сместено на 5&nbsp;км источно од него.

Во XIX век селото било дел од Скопската каза во Отоманското Царство.

## Стопанство

## Население

Според статистиката на бугарскиот етнограф Васил К’нчов (Македонија. Етнографија и статистика) од 1900 година, во Средно Коњари живееле 855 жители, од кои 820 Турци и 35 Македонци.

Според германска карта издадена во 1941 година, а заснована на пописот на Кралството Југославија во 1931 година, селото имало 850 Турци.

Во 1991 година во Средно Коњари живееле 818 жители, од кои 599 Албанци, 90 Турци, 3 Роми и 410 останати.

Според пописот на населението на Македонија од 2002 година, селото има 1.140 жители, од кои 668 Албанци, 61 Турчин, 402 Бошњаци и 9 останати.

Според последниот попис од 2021 година, во селото живееле 1.211 жители, од кои 7 Македонци, 608 Албанци, 89 Турци, 2 Роми, 462 Бошњаци, 2 останати и 41 лице без податоци.

На табелата е прикажан националниот состав на населението низ сите пописни години:

Во пописните години од 1961 - 1994, најголем дел од жители, кои се запишани под *останати*, всушност претставуваат Бошњаци, кои во соодветните пописи немало можност за декларирање на бошњачки народ.

### Родови
Средно Коњари порано било турско село. Но денес преовладуваат Албанците и бошњаците во селото:

Според истражувањата од 1953 година, родови во селото биле:

* **Доселеници:** *Еселер (27 к.), Агушлар (45 к.), Гунгалар (20 к.), Исеинлер (25 к.), Јонузлар (36 к.), Бичкалари (30 к.), Турколар (18 к.) Ќеримлери (18 к.) и Каранџалар (13 к.)* првиот род е најстар во селото. Сите турски родови се доселени кон крајот на XVIII век од Мала Азија. Во последниот род се знае следното родословие: Рамадан (жив на 65&nbsp;г. во 1953 година) Дурмиш-Демир-Шериф-Таир, кој се доселил од Мала Азија.

## Општествени установи

## Самоуправа и политика

## Културни и природни знаменитости
;Археолошки наоѓалишта
* Пржали — населба од римско време
* Средно Коњари — осамени наоди од римско време

## Редовни настани

## Личности

## Култура и спорт

## Иселеништв
Од 1912 до 1953 година од селото се иселиле околу 100 турски семејства, и тоа во. Скопје (50 семејства), Велес (6 семејства) и во Турција (45 семејства). Иселувањето на турското население продолжило и после 1953 година и водело исклучиво кон Турција.

## Наводи

## Надворешни врски
Голем Радобил

**Голем Радобил** или **Големо Радобил** — село во областа Раец, во Општина Прилеп, на патот помеѓу градовите Кавадарци и Прилеп.

## Географија и местоположба
Голем Радобил се наоѓа во североисточниот дел на Општина Прилеп, во горното сливно подрачје на реката Раец, од десната страна на патот Прилеп-Кавадарци. Селото е ридско и се простира на надморска височина од 620 м. Од градот Прилеп е оддалечено 28&nbsp;км, а од градот Скопје околу 98&nbsp;км. Неговиот атар зафаќа површина од 25,1&nbsp;км2.

## Историја
Во XIX век, селото било дел од Тиквешката каза на Отоманското Царство.

Во 1908 година, селото било опишано како слободно христијанско село со 120 куќи, а било споменато и како едно од најбогатите села во Тиквеш.

## Стопанство
Селото има полјоделско-сточарска функција. Во рамки на селскиот атар преовладуваат пасиштата на површина од 2.086,2&nbsp;ха, обработливото земјиште зафаќа површина од 359,3&nbsp;ха, а на шуми отпаѓаат 42,9&nbsp;ха.

## Население

Во делото „Етнографија на вилаетите Адријанопол, Монастир и Салоника“ се вели дека во 1873 г. Големо Радобил било село во Прилепската каза со 64 домаќинства и 279 жители.

Според статистиката на Васил К’нчов („Македонија, Етнографија и статистика“) од 1900 година, во Голем Радобил имало 700 жители. По податоците на секретарот на Бугарската егзархија Димитар Мишев („La Macédoine et sa Population Chrétienne“), во 1905 година во селото имало 720 жители.

Според германска карта издадена во 1941 година, а заснована на пописот на Кралството Југославија од 1931 година, селото имало 450 Македонци.

Селото броело 429 жители во 1961 година, додека во 1994 година во селото живееле 108 жители.

Според пописот од 2002 година, во селото живееле 107 жители, сите Македонци. Од нив 64 биле жани, а 43 жени.

Според последниот попис од 2021 година, во селото живееле 96 жители, од кои 85 Македонци и 11 лица без податоци.

## Општествени установи

* Основно училиште

## Самоуправа и политика
Селото влегува во рамките на Општина Прилеп од 1962 година. Претходно, во периодот од 1950 до 1952 година, тоа било дел од Прилепската околија; во периодот од 1952 до 1955 година било дел од Општина Тројаци; а во периодот од 1955 до 1962 година, селото влегувало во склоп на Општина Плетвар.

### Избирачко место
Во селото се наоѓа избирачкото место бр. 1427 кое е сместено во соновното училиште.

Во вториот круг на претседателските избори во 2019 година, на ова избирачко место биле запишани вкупно 93 гласачи.

## Културни и природни знаменитости
мини|десно|180п|Црквата „Св. Никола“

;Археолошки наоѓалишта
* Селска Црква — осамен наод од доцноантичко време.

;Цркви
* Црква „Св. Никола“ — главна селска црква изградена во 1870 година.

;Реки
* Раец.

## Личности
;Родени во Голем Радобил
* Трајко Бошкоски - Тарцан (1918–1943) — македонски партизан и борец на НОБ
* Божана Илија Илиевска — учесник во НОВ на Македонија

## Галерија

Податотека:Панорама на Голем Радобил.jpg|Поглед на селото
Податотека:Река Раец 2.jpg|Реката Раец во близина на селото


## Наводи

## Надворешни врски


Категорија:Села во Македонија
Категорија:Прилепски села
Категорија:Села во Општина Прилеп
Дрен (Прилепско)

**Дрен** — село во Општина Прилеп, во областа Мариово.

## Географија и местоположба

## Историја

## Стопанство

## Население

Според германска карта издадена во 1941 година, а заснована на пописот на Кралството Југославија од 1931 година, селото имало 100 Македонци.

Според пописот од 2002 година, во селото Дрен живеат 10 жители, сите Македонци.

Според последниот попис од 2021 година, во селото живееле 10 жители, од кои 9 Македонци и 1 Турчин.

### Родови
Дрен е македонско село.

Според истражувањата од 1920-тите, Родови во селото се:

* **Староседелци:** *Сизовци (5 к.), Костевци (6 к.) и Крлевци (5 к.)*
* **Доселеници:** *Гусовци (5 к.)* доселени се од селото Клиново во Мариово; *Кашаровци (3 к.)* доселени се од селото Царевиќ; *Ризовци (1 к.)* доселени се од селото Грбовец; *Цемовци (1 к.)* доселени се од селото Мрамор.

## Општествени установи
мини|десно|Манастирската црква „Св. Илија“

## Самоуправа и политика

### Избирачко место

Селото е опфатено во избирачкото место бр. 1430 според Државната изборна комисија, сместени во просториите на приватна куќа на селото Царевиќ.

На претседателските избори во 2019 година, на ова избирачко место биле запишани вкупно 8 гласачи.

## Културни и природни знаменитости
* Црква „Св. Никола“ — селска црква
* Црква „Св. Илија“ — црква на Дренскиот манастир

## Редовни настани

## Личности
;Починале
* Петар Железаров — македонски свешеник и револуционер

## Култура и спорт

## Иселеништво
Има стари иселеници во Прилеп.

## Наводи

## Надворешни врски

Категорија:Села во Македонија
Категорија:Прилепски села
Категорија:Села во Општина Прилеп
Крстец

**Крстец** — село во Општина Прилеп, во околината на градот Прилеп.

## Географија и местоположба
[мини|лево|Поглед на селото Крстец од врвот [Козјак (планински врв)|Козјак на Бабуна.]]
Селото Крстец се наоѓа на планината Бабуна, оддалечено 13 километри североисточно од градот Прилеп.

## Историја
Црквата „Свети Никола“ е од 1881 година.

Во XIX  век селото е дел од Прилепската каза на Отоманското Царство.

## Стопанство

## Население

Според статистиката на Васил К’нчов („Македонија, Етнографија и статистика“) од 1900 година, во Крстец живееле 300 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Крстец имало 176 Македонци, под врховенството на Бугарската егзархија.

На Етнографската карта на Битолскиот Вилает од 1901 г. Крстец се води како чисто македонско село во Прилепската каза на Битолскиот санџак со 22 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 200 Македонци.

Според пописот на населението во 2002 година, во селото имало само 1 жител, Македонец.

Според последниот попис од 2021 година, во селото немало жители.

### Родови

Крстец е македонско село.

Според истражувањата од 1954, родови во селото:

* **Староседелци:** *Петревци (9 к.) и Кочовци (3 к.)*
* **Доселени со непознато потекло:** *Зердевци (3 к.) и Валчевци (2 к.)*, некогаш биле еден род; *Колевци (5 к.) и Ристевци (4 к.)*, и они некогаш биле еден род.

## Општествени установи

## Самоуправа и политика

## Културни и природни знаменитости
;Цркви
* Црква „Св. Никола“ од 1881 г.

## Редовни настани

## Личности
**Личости загинати во Крстец или неговата близина:**

* Тодор Гечев - македонски партизан, учесник во НОВ на Македонија

## Култура и спорт

## Иселеништво
Постари иселеници има во Тиквеш.

пет семејства од Кочовци се иселени во Прилеп. И до 1954 година од селото се иселиле 20 семејства во Прилеп.

## Наводи

## Надворешни врски

Категорија:Села во Македонија
Категорија:Прилепски села
Категорија:Села во Општина Прилеп

Категорија:Раселени села во Македонија
Лопатица (Прилепско)

**Лопатица** — село во Општина Прилеп, во околината на градот Прилеп.

## Географија и местоположба
Селото се наоѓа во средишниот дел на Пелагонија, оддалечено 33 километри јужно од Прилеп. Источно од селото се издига Селечка Планина.

## Историја

## Стопанство

## Население

Според статистиката на Васил К’нчов („Македонија, Етнографија и статистика“) од 1900 година, во Лопатица живееле 210 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Лопатица имало 200 Македонци, под врховенството на Бугарската егзархија.

Според германска карта издадена во 1941 година, а заснована на пописот на Кралството Југославија од 1931 година, селото имало 200 Македонци.

Според пописот од 2002 година, селото Лопатица брои 41 жител, сите Македонци

Според последниот попис од 2021 година, во селото живееле 19 жители, од кои 18 Македонци и 1 Албанец.

### Родови

Лопатица е македонско село.

Според истражувањата од 1955 година, родови во селото:

* **Доселеници:** *Шијаковци (4 к.)* тие се најстариот род во селото, коишто го заселиле селото; *Поповци (9 к.)* однекаде доселени; *Грујовци (6 к.)* доселени се од Кракоперци, тоа било мало село во близина на селото Шелеверци. Некој паша во Кракоперци земал во војска двајца Македонци, и поради тоа паднала крв, потоа избегале во Охридско, каде некое време живееле, па потоа прешле во селото Мојно, потоа во Ерековци, и на крај во денешното село, го знаат следното родословие: Алексо (жив на 50&nbsp;г. во 1955 година) Стојан-Здраве-Грујо-Јосиф, основачот на родот; *Степановци (8 к.)* доселени се од селото Пателе кај Лерин во Егејска Македонија (денес во Грција), се населил Стојан, се знае следното родословие: Атанас (жив на 80&nbsp;г. во 1950-тите) Степан-Стојан, основачот на родот кој се доселил; *Аџиовци (13 к.)* доселени се од мариовското село Градешница, го знаат следното родословие: Гроздан (жив на 50&nbsp;г. во 1955 година) Петко-Гроздан-Јове, основачот на родот кој се доселил; *Колевци (3 к.)* доселени се од мариовското село Рожден; *Тресиглаовци (2 к.)* доселени се од мариовското село Крушевица.

## Општествени установи

## Самоуправа и политика

### Избирачко место

Во селото постои избирачкото место бр. 1499 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 40 гласачи.

## Културни и природни знаменитости
;Археолошки наоѓалишта
*Неделска Вода — осамен наод од старохристијанско време;
*Црвеница — населба од непознат период;
*Темна Пештера — светилиште од непознат период;
*Коњарникот — населба од непознат период;
*Кукулаица — населба од непознат период;
*Кале — населба од непознат период;
*Дрмите — населба од непознат период;
*Селска Црква — осамен наод од античко време;

## Редовни настани

## Личности
*Роза Костеска (р. 1967) - македонска поетеса;

## Култура и спорт

## Иселеништво

## Наводи

## Надворешни врски
*МАKЕДОНЕЦ ОД БИТОЛСKО БИЛ KРСТЕН ПО ГЕРМАНСKИОТ ФИРЕР - ХИТЛЕР

Категорија:Села во Македонија
Категорија:Прилепски села
Категорија:Села во Општина Прилеп
Марул

**Марул** — село во Општина Прилеп, во околината на градот Прилеп.

## Географија и местоположба

## Историја
Во XIX век селото било дел од Прилепската каза на Отоманското Царство.

## Стопанство

## Население

Според статистиката на Васил К’нчов („Македонија, Етнографија и статистика“) од 1900 година, во Марул живееле 240 жители Македонци. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 224 Македонци, под врховенството на Бугарската егзархија.

На Етнографската карта на Битолскиот Вилает од 1901 г. Марул е претставен како чисто македонско село во Прилепската каза на Битолскиот санџак со 33 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 200 Македонци.

Според пописот на населението на Македонија од 2002 година, селото има 25 жители, сите Македонци.

Според последниот попис од 2021 година, во селото живееле 15 жители, од кои 14 Македонци и 1 лице без податоци.

### Родови

Марул е македонско село.

Родови во селото се:

* **Староседелци:** *Дамјановци (7 к.), Мурџевци (5 к.), Јанковци   (4 к.), Павлевци (2 к.), Грујовци (5 к.) и Соќеровци (1 к.)*.
* **Доселеници:** *Таневци (7 к.)* доселени се пред нешто повеќе од 200 години од раселеното село Кракоперница; *Стевановци (4 к.)* доселени се од селото Штавица. И таму се доселиле од некое друго село; *Колевци (4 к.)* доселени се однекаде; *Бабајковци (4 к.)* потекнуваат од Бонче. Од таму се иселиле во селото Мусинци, па во 1913 година се доселиле во Марул. И во Бонче биле доселени однекаде; *Здравевци (1 к.)* по потекло се од Вепрчани во Мариово, пред да дојдат во ова село биле во други; *Галабари (1 к.)* доселени се од Лопатица.

## Општествени установи

## Самоуправа и политика

### Избирачко место

Во селото постои избирачкото место бр. 1496 според Државната изборна комисија, сместени во просториите на приватна куќа.

На претседателските избори во 2019 година, на ова избирачко место биле запишани вкупно 14 гласачи.

## Културни и природни знаменитости

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Села во Македонија
Категорија:Прилепски села
Категорија:Села во Општина Прилеп
Присад

**Присад** — село во Општина Прилеп.

## Географија и местоположба

## Историја

## Стопанство

## Население

Во почетокот на XX век во селото Присад живееле околу 350 жители.

На Етнографската карта на Битолскиот Вилает од 1901 г. Присад се води како чисто македонско село во Прилепската каза на Битолскиот санџак со 37 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 350 Македонци.

Според пописот од 2002&nbsp;г. во Присад живеат само 5 жители и селото е во фаза на изумирање.

Според последниот попис од 2021 година, во селото живееле 4 жители, сите Македонци.

### Родови

Присад е македонско село.

Родови во Присад се:

* **Староседелци:** *Бластевци (1 куќа), Терзиовци (3 куќи) и Кочовци (2 куќи)*
* **Доселеници:** *Беќаровци (2 куќи), Мечкаровци (1 куќа), Шејтановци (1 куќа), Скуревци (1 куќа), Тодоровци (4 куќи), Лазоровци (4 куќи), Јанкуловци (2 куќи), Илијовци (2 куќи) и Јанковци (1 куќа)* доселени се, но не знаат од каде; *Шемковци (2 куќи)* доселени се околу 1900 година од тогаш уништеното село Црници на планината Клепа (сливот на Бабуна); *Петковци (2 куќи)* доселени се од селото Бела Црква, таму имаат роднини подалечно потекло од селото Смилево во Железник.

## Општествени установи
мини|Манастирската црква „Св. Ѓорѓија“ во близина на Присад

## Самоуправа и политика

### Избирачко место

Во селото постои избирачкото место бр. 1442 според Државната изборна комисија, сместени во просториите на приватна куќа.

На претседателските избори во 2019 година, на ова избирачко место биле запишани вкупно 3 гласачи.

## Културни и природни знаменитости

## Редовни настани

## Личности
**Личности починати во Присад:**

* Ило Ганчев Стојанов (1924-1944) — македонски револуционер, учесник во НОВ на Македонија.

## Култура и спорт

## Иселеништво

## Наводи

## Надворешни врски

Категорија:Села во Македонија
Категорија:Прилепски села
Категорија:Села во Општина Прилеп
Смолани

**Смолани** — село во Општина Прилеп, средишно-јужна Македонија. Денес нема жители.

## Географија и местоположба
Селото е сместено во областа Раец, во подножјето на планината Дрен и источно од градот Прилеп.

## Историја
Подрачјето на Смолани е населено уште од неолитот, за што сведочи наоѓалиштето Крушкова Нива околу 1&nbsp;км североисточно од селото.

Во XIX век Смолани било македонско село во Прилепската каза на Отоманското Царство.

Според статистиката на Васил К’нчов („Македонија. Етнографија и статистика“) во 1900 г. Смолани имало 215 жители, сите Македонци христијани.

На почетокот на ΧΧ век селото потпаднало под врховенството на Бугарската егзархија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во *Слулани* имало 200 Македонци под егзархијата и работело бугарско училиште.

## Население
На Етнографската карта на Битолскиот Вилает од 1901 г. *Смолјани* се води како чисто македонско село во Прилепската каза на Битолскиот санџак со 28 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 100 Македонци.

Кон средината на XX век бројот на жители значајно опаднал, и продолжил да се намалува во текот на следните децении, за да се сведе на само 2 жители во 1971 г. Во текот на таа деценија селото е сосема напуштено. Според пописот од 2002 година, Смолани немало ниеден жител. Истото било потврдено и на пописот од 2021 година.

### Родови
Смолани било македонско село, кое сега е иселено.

Според истражувањата од 1920-1924, родови во селото биле:

* **Староседелци:** *Данчевци со Буцаровци (7 к.) и Станојовци (6 к.)*
* **Доселеници:** *Петковци (4 к.)* доселени биле на почетокот од 19 век од мариовското село Вепрчани; *Стевковци (1 к.)* доселени биле во почетокот на 19 век од раселеното село Глоговица.

## Општествени установи
* Црква „Св. Димитриј“ од 1909 г.

## Културни и природни знаменитости
;Археолошки наоѓалишта
* Гробишта — некропола од доцноантичко време
* Изгорено Трло — населба од римско време
* Крушкова Нива — населба од неолитско време
* Лозја — населба од римско време
* Селиште	— населба од римско време
* Суркова Страга — населба од римско време
* Црква Св. Димитрија — осамен наод од римско време

## Личности
* Андон Најденов (? - 1907) — четник на ВМРО, загинал во Битката на Ножот

## Иселеништво
Според истражување од почетокот на 1920-тите, потомци на преселници од Смолани имало во следниве населени места:
* Ваташа, Кавадаречко: Пинџуровци (2 куќи)
* Раец, Кавадаречко: Силевци (1 куќа)

## Наводи

## Надворешни врски


Категорија:Села во Македонија
Категорија:Прилепски села
Категорија:Села во Општина Прилеп
Категорија:Раселени села во Македонија
Топлица (Прилепско)

**Топлица** — целосно раселено село во областа Раец, во Општина Прилеп, во околината на градот Прилеп.

## Историја
Подрачјето на Топлица е населено уште од римско време, за што сведочат бројните наоѓалишта околу селото.

Во XIX век селото било дел од Прилепската каза на Отоманското Царство.

## Географија
Селото се наоѓа во областа Раец, во територијата на Општина Прилеп, во една од јужните падини на планината Бабуна и од левата страна на регионалниот пат Прилеп-Кавадарци. Расположено е на надморска височина од 900 метри и од градот Прилеп е оддалечено 25 километри.

## Население

Според статистиката на Васил К’нчов („Македонија, Етнографија и статистика“) од 1900 година, во Топлица живееле 420 жители, сите Македонци. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 384 Македонци, под врховенството на Бугарската егзархија, додека според пописот во 2002 година во селото живеат само 5 жители, Македонци.

На Етнографската карта на Битолскиот Вилает од 1901 г. Топлица се води како чисто македонско село во Прилепската каза на Битолскиот санџак со 65 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 300 Македонци.

Според последниот попис од 2021 година, во селото Топлица немало жители.

### Родови

Топлица е македонско село.

Според истражувањата од 1920-тите, родови во селото се:

* **Староседелци:** *Стојановци (23 к.) и Војчевци (9 к.)* 
* **Доселеници:** *Навртковци (10 к.)* доселени се во средината на XVIII век од селото Магарево кај Битола; *Мијаковци (8 к.)* доселени се на крајот од XVIII век од некое село во мијачкиот крај; *Кишковци (1 к.)* доселени се во 1867 година од селото Ракле; *Вакановци (1 к.)* доселени се во 1895 година од селото Кокре во Мариово.

## Самоуправа и политика

### Избирачко место

Селото е опфатено во избирачкото место бр. 1426 според Државната изборна комисија, сместени во просториите на приватна куќа на селото Тројаци.

На претседателските избори во 2019 година, на ова избирачко место биле запишани вкупно 6 гласачи.

## Културни и природни знаменитости
;Цркви
* Црква „Св. Никола“ од 1860 г.

;Археолошки наоѓалишта
* Градиште — осамен наод од римско време
* Грамаѓе — населба од римско време
* Дукова Вода — населба од римско време
* Канда — осамен наод од римско време
* Река — населба од римско време
* Селиште — црква и некропола од непознат период
* Црква Св. Никола — осамени наоди од римско време
* Чардак — населба од римско време

## Личности
;Родени во Топлица
*Мијо Темелков Богдановски — македонски револуционер од ВМОРО.
* Илија Јовановски (1920-1944) — македонски партизан, борец за слобода на Македонија и учесник во НОВ
* Пеша Јованоска Димоска (1915-) — учесник во НОВ на Македонија.

## Иселеништво
Од 1900 до 1912 година од ова село се иселиле на следните места. Прилеп (12 семејства), Крагуевац, Русе, Романија и САД.

## Наводи

## Надворешни врски

Категорија:Села во Македонија
Категорија:Прилепски села
Категорија:Села во Општина Прилеп

Категорија:Раселени села во Македонија
Царевиќ

**Царевиќ** — село во Општина Прилеп, во областа Раец, во околината на градот Прилеп.

## Географија и местоположба

## Историја
Во XIX век селото било дел од Прилепската каза на Отоманското Царство.

## Стопанство

## Потекло на името
Според Марко Цепенков, името на селото е добиено според некој цар кој шетал и поминал покрај ова село. Сите селани излегле со најголеми причести го пречекале, а една стара жена замесила зелник и царот тука ручал. Оттогаш селото го нарекле Царевиќ.

## Население

Според статистиката на Васил К’нчов („Македонија, Етнографија и статистика“) од 1900 година, во Царевиќ живееле 470 жители, од кои 460 Македонци и 10 Роми. Според егзархискиот секретар Димитар Мишев, („La Macédoine et sa Population Chrétienne“) во 1905 година во Царевиќ имало 320 Македонци, под врховенството на Бугарската егзархија.

На Етнографската карта на Битолскиот Вилает од 1901 г. *Царевник* се води како чисто македонско село во Прилепската каза на Битолскиот санџак со 40 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 200 Македонци.

Според пописот од 2002 година, селото имало 10 жители, сите Македонци.

Според последниот попис од 2021 година, во селото немало жители.

### Родови
Царевиќ е македонско село.

Според истражувањата од 1920-1924, родови во селото:

* **Староседелци:** *Станковци (5 к.), Бекчевци (4 к.), Гусовци (6 к.), Димовци (2 к.), Калажеговци (1 к.) и Мицковци (1 к.)*
* **Доселеници:** *Соколовци (8 к.)* доселени биле во почетокот на 19 век од некое прилепско село; *Бошковци (5 к.)* доселени биле во почетокот на 19 век од селото Раец; *Илевци (1 к.)* доселени во 1860 година од селото Радобил; *Бачковци со Данчевци (2 к.)* доселени се во 1870 година од селото Смолани; *Пешиќовци со Дујевци (2 к.)* доселени се во 1880 година од селото Радобил; *Котевски (1 к.)* доселени се во 1904 година од селото Марул.

## Општествени установи

## Самоуправа и политика

### Избирачко место

Во селото постои избирачкото место бр. 1430 според Државната изборна комисија, сместени во просториите на приватна куќа. Во ова избирачко место е опфатено и селото Дрен.

На претседателските избори во 2019 година, на ова избирачко место биле запишани вкупно 8 гласачи.

## Културни и природни знаменитости
;Цркви
* Црква „Св. Димитриј“ од 1899 г.

## Редовни настани

## Личности

## Култура и спорт

## Иселеништво

## Наводи

## Надворешни врски

Категорија:Села во Македонија
Категорија:Прилепски села
Категорија:Села во Општина Прилеп

Категорија:Раселени села во Македонија
Шелеверци

**Шелеверци** — село во Општина Прилеп, во околината на градот Прилеп.

## Географија и местоположба
Селото е сместено во областа Пелагонија, на околу 19 километри јужно од Прилеп. До 2004 година беше дел од Општина Тополчани.

## Историја
Во  век, Шелеверци било село во Прилепската каза на Отоманското Царство.

Според статистиката на Васил К’нчов („Македонија, Етнографија и статистика“) од 1900 година, во Шелеверци живееле 66 жители, сите Македонци.

Според секретарот на Бугарската егзархија Димитар Мишев, во 1905 година во Шелеверци имало 80 Македонци, патријаршисти.

На Етнографската карта на Битолскиот Вилает од 1901 г. Шелеверци е претставено како чисто македонско село во Прилепската каза на Битолскиот санџак со 10 куќи.

Според германска карта издадена во 1941 година, а заснована на пописот на Кралството Југославија од 1931 година, селото имало 100 Македонци.

## Население

Според пописот од 2002 година, во Шелеверци живееле 21 жител, сите Македонци.

Според последниот попис од 2021 година, во селото живееле 6 жители, сите Македонци.

### Родови

Шелеверци е македонско православно село, сите родови во селото се доселенички, повеќето родови не знаат од каде се доселени.

Родови во Шелеверци се:

* **Доселеници:** *Ацевци* (3 к.), *Јанкуловци* (2 к.), *Јаричевци* (1 к.) и *Мишевци* (1 к.) доселени се однекаде; *Кузмановци* (8 к.) и *Вршковци* (2 к.) потекнуваат од некое место во Преспа. Од Преспа најпрво се населиле во селото Мало Рувци. Потоа се преселиле во селото Шелеверци. Имаат роднини во селото Ерековци; *Николовци* (1 к.) потекнуваат од домазет кој дошол од Беровци; *Мариовци* (1 к.) доселени се од мариовското село Гуѓаково.

## Самоуправа и политика
Селото влегува во рамките на Општина Прилеп, која била проширена при новата територијална поделба на Македонија во 2004 година.

Во периодот од 1996-2004 година, селото било дел од некогашната Општина Тополчани.

Во периодот од 1965-1996 година, селото било сместено во големата општина Прилеп.

Во периодот од 1955-1965 година, селото било дел од тогашната општина Тополчани, во која селото Шелеверци, се наоѓале селата Алинци (Битолско), Алинци (Прилепско), Бонче, Вашарејца, Веселчани, Горно Чарлија, Долно Чарлија, Добрушево, Древеник, Ерековци, Загорани, Ивањевци, Канатларци, Клепач, Лопатица, Лознани, Марул, Мојно, Мусинци, Ношпал, Новоселани, Подино, Подмол, Свети Тодори, Тополчани, Тројкрсти, Трновци и Чепигово.

Во периодот од 1952-1955 година, селото било дел од тогашната општина Канатларци, во која селото Шелеверци, се наоѓале селата Бонче, Ерековци, Канатларци, Лопатица, Марул и Подмол.

### Избирачко место

Во селото постои избирачкото место бр. 1498 според Државната изборна комисија, сместени во просториите на приватна куќа.

На претседателските избори во 2019 година, на ова избирачко место биле запишани вкупно 8 гласачи.

## Поврзано
* Клекоперци — историско село во близина на Шелеверци, опустошено за време на Мариовско-прилепската буна од 1564-65&nbsp;г.

## Наводи

## Надворешни врски

Категорија:Села во Македонија
Категорија:Прилепски села
Категорија:Села во Општина Прилеп